Vorrede. 
zu gebrauchen / begriffen / anjego aber von mir mit vielen / fo wohl frembden als einheimiſchen Kräutern / 
Gewaͤchſen / Experimenten / 2c. aller Orthen verbeſſert / vermehret / und dermaſſen zugerichtet worden / daß 
es wegen ſeiner Vollkommenheit / gleichſam vor ein gantz neuͤes Werck zu achten / E. F. G. allerunderthaͤ⸗ 
nigſt zu dedicieren und zuzuſchreiben / mit underthaͤniger Bitt / E. F. G. wolle ſolches in Gnaden auffnem⸗ 
men / und dieſe meine Arbeit gnaͤdig gefallen laſſen. £ 
 Diefelbe E. F. G. ſamt Dero geliebten Herren und Gemahel / meinem gnaͤdigen Fuͤrſten und Herren / 
denen ich underthaͤnig willig Dienſt / aͤuſſerſt Vermoͤgens die Zeit meines Lebens zu erweiſen bereit / dem 
Allmaͤchtigen in aller Fuer Regierung (neben Wuͤnſchung langwieriger Geſundheit / und alle zeitliche 
und ewige Wolfahrt) underthaͤnig befehlende. Datum Baſel den 1. Hornung 1613. 
E. F. G. 
Underthaͤniger 
CCC ͤ Tb 
Dem Durchleuͤchtigſten / Nochgebornen Fuͤrſten und Herren / 
Herren Johann Laſimiro / Pfaltzgraffen bey Rhein / der Churfürftlichen 
Pfaltz Adminiſtratorn und Vormund / Hertzogen in Baͤyern / ꝛc. Und dem Durchleuchtigen 
Hochgebornen Fuͤrſten und Herren / Herren Friderichen / Pfaltzgraffen bey Rhein / der Churfuͤrſtuchen 
Pfaltz Erben / und Hertzogen in Baͤyern / c. Dem auch Durchleuchtigen / Hochgebornen Fuͤrſten und 
Herren / Herren Johannſen / Pfaltzgraffen bey Rhein / und Graffen zu Veldentz / ꝛc. Meinen gnadigften 
und G. G. Sürften und Herren / und geliebten Landsfuͤrſten. 
Urchleuchtigſte / Durchleuchtige / Hochgeborne Fuͤrſten / gnaͤdigſte und gnaͤdige / gnaͤdige 
Herren. Diß mein neuͤes Kraͤuterbuch hab E. F. G. G. G. ich auff dißmahl zu Ehren und fol⸗ 
gends unſerm gemeinen Vatterland zu Dienſt und Wohlfahrt / auß ſonderlichen bedencklichen 
urſachen / underthanigſt und underthaͤnig woͤllen vor andern dedlcieren und zuſchreiben / fintes 
mal ich als ein Kind der Fuͤrſtl. Pfaltz / darinnen ich gezeuͤget / geboren und aufferzogen / und dann 
als ich zu meinen Jahren und beſten Alter kommen / der Churfuͤrſtl. und Fuͤrſtl. Pfaltz etlich und zwantzig 
Jahr underthaͤnigſter / underthaͤniger / unſchuldiger Diener geweſen / und auch noch biß an mein End zu 
bleiben gedencke / mich zuvorderſt gegen E. F. G. G. G. und meinem geliebten Vatterland vor fo viel von dere 
ſelben mir gnaͤdigſten und G. G. erzelgten und bewieſenen Gnaden vaͤtterlichen Wolthaten underthaͤnigſt / 
underthaͤnig danckbar und willfaͤhrig erzeigte/ denen vor allen andern underthaͤnigſte / underthaͤnige und will⸗ 
faͤhrige Danckbarkeit zu bewelſen ich mich biß an mein Ende ſchuldig erkenne / Und daß zum andern dieſes mein 
Buch auch qualificirte Schutzherren uͤberkaͤme / habe E. F. G. G. G. ich billich vor andern erwehlen ſollen / als 
die zu den Kraͤutern und allen andern einfachen Gewaͤchfen neben ihren großwichtigen Geſchaͤfften / ſich biß⸗ 
weilen zur Erquickung / ſonderlichen Anmuht tragen ſich damit zu beluſtigen und ihre Kurtzweil dar mit zu ha⸗ 
ben / wie dann die ſchoͤne Churfuͤrſtliche und Fuͤrſtliche Luſtgaͤrten / die mit allerhand ſchoͤnen / luſtigen / außlaͤn⸗ 
diſchen Kraͤutern / Gewaͤchſen und koͤſtlichen Fruͤchten ſolches bezeuͤgen / darinnen dann E. F. G. G. G. dem 
Exempel vieler groſſen Potentaten und Fuͤrſten und Herren nachfolgen und in deren Fußſtapffen tretten / dar⸗ 
durch fie dann auch neben andern Ritterlichen Fuͤrſtlichen Thaten und Tugenden / ein ewiges und unſterbliches 
Lob bey den Nachkommenen behalten werden / dann es groſſen Fuͤrſten und Herren wol anſteht / und nicht al⸗ 
lein ein Fuͤrſtliche Tugend iſt / ſondern es erfordert auch ihr Amt daſſelbig / ſich ſolches goͤttlichen Handels der 
Erkanntnuß der Kräuter anzunemmen / ſintemal Ste dieſelben von wegen des groſſen Unkoſtens viel beſſer 
und leichter auß fremden Nationen zuwegen bringen koͤnnen / als andere gemeine Leuͤth / was auch fuͤr groſſe 
Wolthat dem gemeinen Nutz und allen Menſchen darauß erfolgen mag iſt nicht außzuſprechen / ſintemal es 
nicht allein den Aertzten und Apotheckern / die nicht allwegen gern groſſe Koͤſten anwenden frembde Gewaͤchs 
zur Hand zu bringen / ſondern maͤnniglichen wohl darmit gedienet wird / daß dieſelbigen ihnen deſto bekandter 
werden / und viel Irꝛthum die bißher in Artzneyen geſchehen / hinfuͤrter möchten vermitten bleiben / da ſonſt die 
alten Avicenniſten / die doch den Avicennam und andere Arabiſche Authores wie auch die Griechlſche nicht ver⸗ 
ſtehen / bey ihrem einmal altem gefaßten Wahn und falſchen unwiſſenden Irꝛthum / nicht allein ſich nicht abwei⸗ 
fen laſſen / ſondern diejungen Aertzt und Medicos auff ihre unwiſſende Träume abhalten / und dieſelbige alſo 
mit ſich in ihre greuliche Irꝛthum verfuͤhren / alſo daß ein Blinder dem andern den Weg welſen wil / zu groſſem 
Nachtheil und Schaden vieler Menſchen / und ſich auch letſtlich ſelbſt mit einander in die unwiſſende Gruben / 
die fie ihnen ſelbſt auß Unverſtand gemacht / ſtuͤrtzen / dann was länder heutigs Tags noch fuͤr ſchwaͤrlicher Ir: 
thum auß Unverſtand undlinwiſſenheit / oder Unerkandtnuß der einfachen Gewachs / in vielen Apothecken im 
Schwang gehen / ſonderlich denen Avicenniſten / die mit ihrem Calender machen fo viel zu ſchaffen / daß fie der 
Erkanntnuß der Simplicien nicht achten / oder aber junge unerfahrne Leuͤth / vorgeſetzt ſeind / ſich zutragen / 
mochte wol ein ſteinen Hertz erbarmen / alſo / daß kein Wunder iſt / daß heuͤtigs Tags fo viel Leuͤth ein groſſen 
Abſcheuen ab den Apotheckiſchen Artzneyen haben / und ſich darvor entſetzen / welcher Irꝛthum und ſchaͤdliches 
Ubel / allein darauß entſpringet / daß dergleichen Geſellen gantz und gar keine Erkanntnuß der Stmylicien oder 
einfachen Gewaͤchs nicht haben / und wiewol zu unſerer Zeit Gott der HErꝛ uns viel heraticher gelehrter und 
hocherleuchter Männer gegeben / die deren Irithum viel an Tag geben und angezeigt / fo hat es doch bey dieſen 
Leuͤthen / die in ihrem Irꝛthum gar erſtorben / nichts verfangen wöllen/ und wollen auſſerhalb ihres Beruffs 
hinauff in das Firmament des Himmels ſteigen / und uns . Ding wider GOttes des HErren 5 
204 ot 
